AIŠKINAMASIS RAŠTAS

Dėl Molėtų rajono savivaldybės 2022 metų valstybės lėšomis finansuojamų prioritetinių melioracijos darbų sąrašo patvirtinimo

1. **Parengto tarybos sprendimo projekto tikslai ir uždaviniai**

Pagal Lietuvos Respublikos žemės ūkio ministro 2005 m. gegužės 12 d. įsakymo Nr. 3D-271 „Dėl valstybės lėšomis finansuojamų melioracijos darbų žemės ūkio paskirties žemėje sąrašo ir šių darbų prioritetų“ 2 punktą savivaldybėms rekomenduojama, atsižvelgiant į melioracijos sistemų būklę ir šio įsakymo nuostatas, patvirtinti savivaldybės prioritetinių melioracijos darbų pagal konkrečius projektus sąrašus.

Lietuvos Respublikos žemės ūkio ministro 2021 m. gruodžio 27 d. įsakymu Nr. 3D-863 „Dėl 2022 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“ 2022 metams melioracijai Molėtų rajono savivaldybėje yra skirta 150 tūkst. eurų.

Už šias lėšas numatoma eksploatuoti tris vandens kėlimo stotis (polderių siurblines), remontuoti magistralinius griovius bei prižiūrėti suremontuotus valstybei priklausančius melioracijos statinius, parengti techninius darbo projektus bei jų ekspertizę sekantiems metams, valstybei priklausančių melioracijos statinių remontui, vykdyti melioruotos žemės ir melioracijos įrenginių kompiuterinę apskaitą, įsigyti naują bei atnaujinti esamą kompiuterinę programine įrangą reikalingą apskaitai vykdyti, vykdyti valstybei priklausančių melioracijos ir hidrotechninių statinių avarinius remontus bei valstybei priklausančių melioracijos statinius remontus gyvenvietėse.

**2. Siūlomos teisinio reguliavimo nuostatos**

 Priėmus sprendimą bus patvirtintas valstybės lėšomis finansuojamų prioritetinių melioracijos darbų sąrašas.

**3****. Laukiami rezultatai**

PagerėsSavivaldybės patikėjimo teise valdomų, valstybei nuosavybės teise priklausančių, melioracijos statinių techninė būklė, sumažės gyventojų ar kitų subjektų nuostoliai dėl valstybei nuosavybės teise priklausančių melioracijos statinių būklės.

**4. Lėšų poreikis ir jų šaltiniai**

Vadovaujantis 2022 m. skiriamų specialiųjų tikslinių dotacijų Žemės ūkio ministerijos kuruojamoms valstybinėms (valstybės perduotoms savivaldybėms) funkcijoms vykdyti paskirstymo tarp savivaldybių sąrašu numatomiems darbams atlikti skiriama 150 000 Eur.

**5.** **Kiti sprendimui priimti reikalingi pagrindimai, skaičiavimai ar paaiškinimai**

Sąraše numatytos priemonės spendimui įgyvendinti.

.